Dambrava (Sokulka)

Dambrava  (, anksčiau Dąbrowa Grodzieńska) – miestas Lenkijos šiaurės rytuose, Dambravos valsčiuje, Sokulkos apskrityje, Palenkės vaivadijoje. Miestas yra netoli Bebro upės ir Bebro nacionalinio parko. Mieste yra įsikūrusios Dambravos Šv. Stanislavo, Dambravos Šv. Jono Teologo parapijos, Dambravos dekanatas ir Sokulkos stačiatikių dekanatas. Per miestą eina vaivadijos kelias Nr. DW670 ir vaivadijos kelias Nr. DW673.

 Istorija 

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Miesto teises gavo 1712 m. XIX a. minima kaip miestelis Sokulkos apskrityje.

Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1956–1975 m. miestas buvo Dambravos apskrities centras. 1975–1998 m. priklausė Balstogės vaivadijai. 1986 m. sukurtas Dambravos miesto herbas.

 Gyventojai 
 Tautinė sudėtis 
1921 m. gyveno 3 014 žmonės:1921 m. surašymo duomenys (lenk.) 
 Lenkai – 58% (1 751);
 Žydai – 40% (1 206);
 Totoriai – 1,09% (33);
 Gudai – 0,72% (22);
 Rusai – 0,06% (2).1897 m. gyveno 1 988 žmonės:1897 m. surašymo duomenys (rus.)
 Žydai – 75,4% (1 499);
 Gudai – 22,1% (441);
 Lenkai – 1,6% (32);
 Rusai – 0,7% (14);
 Lietuviai – 0,05% (1);
 Vokiečiai – 0,05% (1).

 Žymūs žmonės 
 Piotr Sidorkiewicz – pirmasis lenkas žaidžiantis NHL.

 Paminklai 
 XVI a.-XVIII a. miesto užstatymo erdvė;
 1924 m. pastatytas Olandiško tipo mūrinis vėjo malūnas.

 Tarptautinis bendradarbiavimas 
  Kalvarija, Lietuva.

 Taip pat skaitykite 
 Dambravos sinagoga
 Dambravos žydų kapinės
 Dambravos Šv. Jono Teologo cerkvė
 Dambravos geležinkelio stotelė

 Šaltiniai